b'\n_START_ARTICLE_\nMindaugas Kon\xc4\x8dius\n_START_SECTION_\nBiografija\n_START_PARAGRAPH_\n1963 m. baig\xc4\x97 Kauno J. Jablonskio vidurin\xc4\x99 mokykl\xc4\x85. Vilniaus pedagoginiame institute studijavo fizik\xc4\x85 ir chemij\xc4\x85, 1970 m. Kauno politechnikos institute baig\xc4\x97 radiotechnik\xc4\x85 ir \xc4\xafgijo radijo in\xc5\xbeinieriaus specialyb\xc4\x99._NEWLINE_1972\xe2\x80\x931990 m. gamyklos \xe2\x80\x9eNuklonas\xe2\x80\x9c, \xc5\xa0iauli\xc5\xb3 Televizori\xc5\xb3 gamyklos in\xc5\xbeinierius bei \xc5\xa0iauli\xc5\xb3 politechnikumo radiotechnikos dalyk\xc5\xb3 d\xc4\x97stytojas. 1990\xe2\x80\x931995 m. \xc5\xa0iauli\xc5\xb3 savivaldyb\xc4\x97s tarybos deputatas, tarybos pirmininko pavaduotojas, komisijos pirmininkas, tarybos sekretoriato ved\xc4\x97jas. 1995\xe2\x80\x931996 m. \xc5\xa0iauli\xc5\xb3 ligoni\xc5\xb3 kasos ved\xc4\x97jas. 1996\xe2\x80\x932000 m. Seimo narys, nuo 2000 m. \xc5\xa0iauli\xc5\xb3 teritorin\xc4\x97s ligoni\xc5\xb3 kasos direktoriaus pavaduotojas, skyriaus ved\xc4\x97jas, vyriausiasis specialistas._NEWLINE_Dalyvavo Lietuvos Persitvarkymo S\xc4\x85j\xc5\xabd\xc5\xbeio veikloje. Lietuvos centro s\xc4\x85jungos narys nuo \xc4\xafsteigimo, partijos valdybos narys, pirmininko pavaduotojas, \xc5\xa0iauli\xc5\xb3 skyriaus pirmininkas. Daliai LCS nari\xc5\xb3 susijungus su Liberal\xc5\xb3 s\xc4\x85junga, kartu su likusiais s\xc4\x85jungos nariais \xc4\xafsteig\xc4\x97 Nacionalin\xc4\x99 centro partij\xc4\x85, dabar \xe2\x80\x93 Lietuvos Centro partija. Buvo \xc5\xa1i\xc5\xb3 partij\xc5\xb3 pirmininko pavaduotojas, dabar Politin\xc4\x97s tarybos pirmininko pavaduotojas._NEWLINE_\xc5\xa0iauli\xc5\xb3 UNESCO klubo narys.'